 Waxa ka mid ahaa hadaladii uu martiqaadkaasi ka jeediyay Madaxweynihii hore ee Somaliland Daahir Riyaale Kaahin Salaadiinta,Waxgaradka kale ee halkan jooga,waxaan u mahadnaqayaa Gudoomiyaha Golaha Wakiilada Somaliland Cabdiraxmaan Cirro oo Hadhimo sharafeedkan Intaasi oo Ehlu-sharaf ah lagu soo marti qaaday ee lagu igu maamuusay aad iyo aad ayaan ugu mahadnaqayaa,Midna waan odhanayaa oo Siyaasad horta ka hadli maayo,horta anigu waxaan ahay Madaxweyne hore oo Somaliland ah oo dhex ayaan u ahaanayaa Somaliland,Waxaanan istaagayaa meesha Xaqu uu ku jiro Haddii Illaahay yidhaah,Dawladnimada Madaxweynihii Afraad ayaa maanta maraya,Waxaan Qirayaa sida Cabdiraxmaan Awcali Sheegay in marba marka ka horaysay ay ka adkayd Madaxtinimada iyo Hogaaminteedu, Qoladani Wakhti fiican ayay ku soo hagaageen Kuwa kalena Wakhti Fiican inay ku soo hagaagaan ayaan rajaynayaa,In la qiro cidkastaba wixii ay soo qabatay waa Waajib,Dawladnimadeena,Sharafteena iyo Quruxdeena ayay ku jirtaa,Xitaa kuwan imika jooga waxay qabteen iyo wixii dafiray iyaba way ogyihiin,iyagana waan in loo qiraa waxay ku soo kordhiyeen,waayo waa wax socda Dawladnimo oo wax istaagaya maaha, nin inyar Biiriya iyo nin Waxbadan Biiriya,intuba way imanayaan. 